Diari Oficial de la Generalitat Valenciana


Sumari del DOGV 3515, del 11-06-1999 (1999/5473)

ACORD d'1 de juny de 1999, del Govern Valencià, pel qual s'autoritza determinada transferència de crèdit del capítol II al VIII del programa 412.2 "Assistència sanitària", subprograma 412.22 "Assistència especialitzada", que implica la inclusió d'un nou projecte en l'annex d'actius financers per un import de 4.000.000 de pessetes. (Exp. 10.014/99-120).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3515

Data del DOGV
:   11-06-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/5473


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD d'1 de juny de 1999, del Govern Valencià, pel qual s'autoritza determinada transferència de crèdit del capítol II al VIII del programa 412.2 "Assistència sanitària", subprograma 412.22 "Assistència especialitzada", que implica la inclusió d'un nou projecte en l'annex d'actius financers per un import de 4.000.000 de pessetes. (Exp. 10.014/99-120). [1999/5473]
  
El Govern Valencià, en la reunió del dia 1 de juny de 1999, adoptà l'acord següent:
  
El 23 de juny de 1998, el Govern Valencià autoritzà la constitució i aprovà els estatuts pels qual es regirà la Fundació per a la Investigació Biomèdica, la Docència i la Cooperació Internacional i per al Desenvolupament de l'Hospital Clínic Universitari de València, que té com a finalitat impulsar, promoure i afavorir la investigació científica i tècnica en el si de l'Hospital Clínic Universitari de València i en la seua Unitat Mixta d'Investigació. En aquest sentit i a fi de dur a terme l'aportació de la Generalitat Valenciana com a soci fundador, la Conselleria de Sanitat ha proposat habilitar el capítol VIII Actius Financers del programa 412.2 "Assistència sanitària", subprograma 412.22 "Assistència especialitzada", amb la inclusió del projecte financer "aportació a la Fundació de la Comunitat Valenciana per a la Investigació Biomèdica, la Docència i la Cooperació Internacional i per al Desenvolupament de l'Hospital Clínic Universitari", dotat amb 4.000.000 de pessetes, que es finançarà amb càrrec a les disponibilitats pressupostàries del capítol II del mateix programa pressupostari.
  
Per tant i d'acord amb el que disposen els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a 1999, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la minoració de crèdit en l'aplicació pressupostària 11.30.005.91.1 per un import de 4.000.000 de pessetes.
  
Segon
  
Autoritzar l'habilitació del capítol VIII "Actius financers" del programa 412.2 "Assistència sanitària", subprograma 412.22 "Assistència especialitzada", amb la inclusió d'un nou projecte anomenat "Aportació a la Fundació de la Comunitat Valenciana per a la Investigació Biomèdica, la Docència i la Cooperació Internacional i per al Desenvolupament de l'Hospital Clínic Universitari", amb un import de 4.000.000 de pessetes.
  
Valencia, 1 de juny de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO